Formel 1: Alt du trenger å vite om 2024-sesongen
Årets Formel 1-sesong starter i mars og rundes av i desember. Her får du alt du trenger å vite om verdens mest prestisjefylte motorsport. Formel 1, ofte forkortet til F1, er den høyeste klassen i internasjonal motorsport for enseters racerbiler, og arrangeres av FIA. Det er en verdensomspennende serie med billøp (konkurranser) hvor team (lag/konstruktører/produsenter) og førere konkurrerer i et 20-talls Grand Prix-løp gjennom sesongen, i jakten på flest poeng og dermed verdensmestertittelen. Førerne kjører på asfaltbane. De starter samtidig og konkurrerer om å komme først i mål.  I 2024 er det 24 løp, på lokasjoner rundt om i hele verden. Det første Formel 1-løpet ble arrangert i Silverstone i Storbritannia i 1950.  I Formel 1 konkurrerer de ulike teamene med biler de har designet og bygget selv (innenfor strenge regler) i en serie av løp, kjent som Grand Prix.  Hvert løp gir poeng til de beste førerne og teamene, og ved slutten av sesongen blir verdensmesterne for førere og konstruktører (team/lag) kåret basert på hvem som har samlet flest poeng. Sesongen varer normalt fra mars til desember hvert år, med løp nesten hver andre eller hver tredje helg. Løpsprogrammet kan variere litt fra år til år, basert på kalenderen og antall løp.  2024-sesongen starter i Bahrain med første løpsdag lørdag 2. mars og avsluttes i Abu Dhabi med siste løpsdag 8. desember. Det er 24 løp denne sesongen. Det er ti lag med to førere per lag som konkurrerer gjennom Formel 1-sesongen. Før 2024-sesongen braker løs ser lagene slik ut, ifølge F1.com:  (Konstruktør av bilen og nasjonalitet på fører i parentes) Lag: Red Bull Racing (Red Bull Racing-Honda)
Fører: Max Verstappen (Nederland)
Fører: Sergio Perez (Mexico) Lag: Mercedes (Mercedes)
Fører: George Russel (England)
Fører: Lewis Hamilton (England) Lag: Ferrari (Ferrari)
Fører: Charles LeClerc (Monaco)
Fører: Carlos Sainz (Spania) Lag: McLaren (McLaren-Mercedes)
Fører: Oscar Piastri (Australia)
Fører: Lando Norris (England) Lag: Aston Martin (Aston Martin-Mercedes)
Fører: Lance Stroll (Canada)
Fører: Fernando Alonso (Spania) Lag: Alpine (Alpine-Renault)
Fører: Esteban Ocon (Frankrike)
Fører: Pierre Gasly (Frankrike) Lag: Williams (Williams-Mercedes)
Fører: Alexander Albon (Thailand)
Fører: Logan Sargeant (USA) Lag: RB (RB-Honda)
Fører: Daniel Ricciardo (Australia)
Fører: Yuki Tsunoda (Japan) Lag: Kick Sauber (Kick Sauber-Ferrari)
Fører: Valtteri Bottas (Finland)
Fører: Guanyu Zhou (Kina) Lag: Haas F1 Team (Haas-Ferrari)
Fører: Kevin Magnussen (Danmark)
Fører: Nico Hulkenberg (Tyskland) Det er fire motorleverandører i Formel 1 i 2024:  Max Verstappen vant forrige sesong av Formel 1 i 2023. Det var hans tredje VM-tittel på rad.  Verdensmester i Formel 1, eller å ta en VM-tittel i Formel 1, betyr at du er den føreren som gjennom sesongen har fått flest poeng sammenlagt.  Det blir kåret verdensmester både for fører og for konstruktør (team).  Max Verstappen ble verdensmester i Formel 1-sesongen 2023, etter å ha knust flere rekorder gjennom sesongen. Blant annet satt han ny rekord i å ha ledet flest runder og å ha vunnet med størst margin mot nummer to sammenlagt. Konkurransehelgen starter med at alle lag får prøve seg på banen med tre treninger. Da tester de bilene (dekk og motorer) for å gjøre (mange) nødvendige justeringer før selve løpet. Dette er gjerne en fredag, hvis løpsdagen er en søndag. Dagen etter er det F1-kvalifisering.  Kvalifiseringen er delt inn i tre deler (Q1, Q2 og Q3) og kjøres etter utslagsprinsippet, og med nullstilling for hver del. De ti beste kommer til Q3, og resultatet der avgjør startsposisjonen, også kalt startplata, på selve løpsdagen.  Selve løpsdagen, der de gjeve poengene skal deles ut i jakten på VM-tittelen, er som regel en søndag, men som oftest er det dagen etter kvalifiseringen.  I 2024-sesongen er første løpsdag en lørdag og da starter testkjøringen torsdagen før. Den som har best resultat i kvalifiseringen får såkalt «pole position». Det betyr å få den beste startposisjonen på løpsdagen, helt foran i feltet.  Nei. Ingen nordmenn har kjørt Formel 1. Norske Dennis Hauger kjører Formel 2 i sesongen 2024 og har en uttalt målsetting om å nå Formel 1 i løpet av karrieren.  I 2023-sesongen av Formel 2 ble Hauger nummer åtte sammenlagt. Av andre nordmenn er Harald Huysman, Thomas Schie og Pål Varhaug de mest kjente. Deres høyeste nivå har vært å kjøre henholdsvis Formel 3 og Porche Supercup, Formel 3000 og GP2 - hvorav de to siste kan karakteriseres som nest øverste nivå.  Les alt om Formel 1 på VG her! Vil du lese mer om førerne, lagene, banene og duellene i 2024-sesongen? VGs store Formel 1-magasin kan kjøpes i vår nettbutikk (fri frakt!)
Formel 1-sesongen 2024 starter i mars og varer til desember, med 24 løp på verdensbasis. Deltakerne konkurrerer i tospanns team for poeng og verdensmestertittelen i høyklasses enseters racerbilsport. Sesongens førere inkluderer Max Verstappen, Sergio Perez, Lewis Hamilton og George Russel, blant andre. Max Verstappen vant Formel 1-sesongen 2023 og sikret sin tredje VM-tittel på rad. Ingen nordmenn har kjørt Formel 1, men Dennis Hauger sikter mot toppen etter å ha konkurrert i Formel 2.